6 każijiet ġodda ta' Covid-19 f'Malta u jfiqu 2 oħra
Imtella' Ġunju 17, 2020 - Aġġornata 17 Ta' Ġunju, 2020 7:09pm Fl-aħħar 24 siegħa ġew irreġistrati sitt każijiet ġodda ta' Covid-19 f'Malta wara li saru 911 swab test. Sallum saru b'kollox 84,964 swab test. Żewġ persuni ġew iddikjarati mfejqa biex issa t-total ta' persuni li fiequ mill-coronavirus f'Malta tela' għal 610. It-total ta' persuni li ttestjaw pożittiv għal Covid-19 huwa ta' 662, li minnhom 43 għadhom attivi. Wieħed mill-każi l-ġodda hu minn grupp ta' ħaddiema tal-kostruzzjoni fejn il-virus s'issa infirex fost 19 minnhom. Il-ħames każi l-oħra huma każijiet iżolati li erbgħa minnhom kellhom is-sintomi. L-awtoritajiet tas-saħħa għadhom iħeġġu lil kulħadd biex isegwi d-direttivi fosthom li tinżamm distanza soċjali bejn persuna u oħra, l-iġjene u l-ilbies tal-maskri jew visors f'ċerti postijiet.